166 1773. 



148. Columba globlcera F. (*) 



(Fig. pict. G.) 



Columba aenea, subtus incarnata, capite cerviceque ci- 

 nereis, crisso ferrugineo; cera subglobosa, rostroque nigris. 



Habitat in insula Tonga-Tabu et Eaoowe; est quoque 

 obvia in Otahaitee, sed cera vix est globosa. Ab incolis 

 posterioris Insulae appellatur Aroobee et ab incolis priorum 

 Ooroobe, Facile cicuratur, victitat imprimis Musa. 



Corpus magnitudine C. Argetraea minus (infra 20 poll.). 



Rostrum nigrum. Nares oblongae, subperpendicula- 

 res. Cera carnea, nuda, globosa, nigra. Oculi iride san- 

 guinea. Pedes semitecti, rubri. Caput et cervix cinerea. 

 Capistrum album, et mandibula inferior rostri albo-cincta. 



Gula, iugulum, pectus, abdomen colore vinaceo, 

 i. e. purpureo et cinereo mixto. Crissum ferrugineum. 



Dorsum, uropygium, remiges et rectrices ob- 

 scure aenea seu ex fusco et viride - nitentia. 



Remiges 20. Rectrices aequales, 14. Alae et cauda 

 subtus fusco-nigra. Femora et tibiae semitectae, cinerea. 



Mensurae. 



Ab apice rostri in extremum caudae 16 unc. 



» » » » » unguem digiti medii.... 15 » 



Alae expansae 30 » 



Rostrum 1 » 



Observ. I. Varietas insulae Otaheitee prorsus capite 

 et cervice nigris. Dorsum, uropygium, remiges et 

 rectrices coeruleo et viridi - nitentia. Gula, iugulum, 

 pectus, abdomen et femora fuliginosa. Crissum fer- 

 rugineum. Capistrum album. Cera prorsus non globosa. 



Observ. II. Haec ipsa Columbae species in Amboina 

 appellatur a Bandensibus Falor, Malaccensibus Burong-Pala 



(*) C. pacifica Lin. Gm. Lath. C. oceanica Less. 



